kardosdrur/scandi-wiki huggingface dataset:
Jorge Campos

Jorge Francisco Campos Navarrete (født 15. oktober 1966 i Acapulco, Mexico) er en tidligere mexicansk fodboldspiller, der primært fungerede som målmand. Han spillede også, højst unormalt for målmænd, af og til angriber og scorede over 30 mål gennem sin karriere.

Karriere 
Campos startede sin karriere hos Pumas UNAM i den hjemlige liga. Her spillede han de følgende syv sæsoner, og det var i primært i denne periode, at han også fungerede som angriber. Han forlod Pumas i 1995, men vendte tilbage og repræsenterede klubben i flere omgange senere i karrieren.

Campos spillede udover tiden hos Pumas også i flere andre mexicanske klubber, heriblandt Tigres UANL, Cruz Azul og Puebla FC. Han var desuden i to omgange i USA, hvor han spillede i Major League Soccer hos både Chicago Fire og Los Angeles Galaxy. Med førstnævnte vandt han mesterskabet i 1998. Det mexicanske mesterskab vandt han to gange, med henholdsvis Pumas og Cruz Azul.

Landshold 

Campos nåede over en periode på 12 år at spille intet mindre end 130 kampe for Mexicos landshold. Hans første landskamp var et opgør mod Uruguay 20. november 1991, mens hans sidste optræden i landsholdstrøjen fandt sted 19. november 2003 i en venskabskamp mod Island.

Han repræsenterede sit land ved tre VM-slutrunder, 1994 i USA, 1998 i Frankrig og 2002 i Sydkorea/Japan. Han var førstevalg ved de første to af slutrunderne, og reserve ved den sidste. Han var også med til at vinde guld ved Confederations Cup 1999 på hjemmebane, samt ved to udgaver af de nordamerikanske mesterskaber CONCACAF Gold Cup.

Tøjstil 
Campos var bredt kendt for at optræde i særdeles farverige spilledragter, som han ofte selv havde designet.

Titler

Liga MX 
 1991 med Pumas UNAM
 1997 med Cruz Azul

Major League Soccer 
 1998 med Chicago Fire

U.S. Open Cup 
 1998 med Chicago Fire

CONCACAF Champions League 
 1989 med Pumas UNAM

Confederations Cup 
 1999 med Mexico

CONCACAF Gold Cup 
 1993 og 1996 med Mexico

Referencer 

Fodboldspillere fra Mexico
Fodboldspillere fra Club Universidad Nacional
Fodboldspillere fra Cruz Azul
Fodboldspillere fra Los Angeles Galaxy
Fodboldspillere fra Tigres UANL
Fodboldspillere fra Chicago Fire
Fodboldspillere fra Puebla FC
Personer fra Acapulco
Deltagere ved verdensmesterskabet i fodbold 1994
Deltagere ved verdensmesterskabet i fodbold 1998
Deltagere ved verdensmesterskabet i fodbold 2002
Claudio Suárez

Luis Claudio Suárez Sánchez (født 17. december 1968 i Texcoco, Mexico) er en tidligere mexicansk fodboldspiller (forsvarer, der med 178 kampe for Mexicos landshold besidder sit lands landskampsrekord. Han er kendt under kælenavnet El Emperador (Kejseren)

Karriere 
Suárez startede klubkarrieren i Mexico City-klubben Pumas UNAM, hvor han var tilknyttet fra 1988 til 1996. Han vandt det mexicanske mesterskab med klubben i 1991 og CONCACAF Champions League i 1989. Herefter spillede han fire sæsoner hos Chivas Guadalajara, hvor det i 1997 blev til et nyt mexicansk mesterskab.

Fra 2000 til 2006 var Suárez på kontrakt hos Tigres UANL i byen León. De sidste fire år af karrieren blev tilbragt i den amerikanske liga Major League Soccer, hvor han som så mange andre mexicanere repræsenterede Chivas Guadalajaras amerikanske søsterklub, Chivas USA.

Landshold 

Suárez nåede over en periode på 14 år at spille intet mindre end 178 kampe og score seks mål for Mexicos landshold, hvilket giver ham nationens landskampsrekord. Hans første landskamp var et opgør mod El Salvador 25. juli 1992, mens hans sidste optræden i landsholdstrøjen fandt sted 1. juni 2006 i en opvarmningskamp til VM i 2006 mod Holland.

Han repræsenterede sit land ved et lang række internationale slutrunder, heriblandt både VM i 1994 i USA, VM i 1998 i Frankrig og VM i 2006 i Tyskland. Han var også med til at vinde guld ved Confederations Cup 1999 på hjemmebane, samt ved tre udgaver af de nordamerikanske mesterskaber CONCACAF Gold Cup.

Titler 
Liga MX
 1991 med Pumas UNAM
 1997 med Chivas Guadalajara

CONCACAF Champions League
 1989 med Pumas UNAM

Confederations Cup
 1999 med Mexico

CONCACAF Gold Cup
 1993 og 1996 og 1998 med Mexico

Referencer

Eksterne henvisninger 
 Profil på Soccerbase.com
 Interview på socceramerica.com
 Biografi på mlssoccer.com

Fodboldspillere fra Mexico
Fodboldspillere fra Club Universidad Nacional
Fodboldspillere fra C.D. Guadalajara
Fodboldspillere fra Tigres UANL
Fodboldspillere fra CD Chivas USA
Deltagere ved verdensmesterskabet i fodbold 1994
Deltagere ved verdensmesterskabet i fodbold 1998
Deltagere ved verdensmesterskabet i fodbold 2006
Juan de Dios Ramírez Perales

Juan de Dios Ramírez Perales (født 8. marts 1969 i Mexico City, Mexico) er en tidligere mexicansk fodboldspiller (forsvarer).

Ramírez spillede gennem karrieren udelukkende for klubber i den hjemlige liga. Han var blandt andet tilknyttet Pumas UNAM, Chivas Guadalajara og CF Monterrey. Han spillede desuden 49 kampe for Mexicos landshold. Han repræsenterede sit land ved VM i 1994 i USA og var også med til at vinde guld ved CONCACAF Gold Cup i 1993.

Titler 
Liga MX
 1991 med Pumas UNAM

CONCACAF Gold Cup
 1993 med Mexico

Referencer 

Fodboldspillere fra Mexico
Fodboldspillere fra Club Universidad Nacional
Fodboldspillere fra C.D. Guadalajara
Fodboldspillere fra C.F. Monterrey
Personer fra Mexico City
Deltagere ved verdensmesterskabet i fodbold 1994
Ramón Ramírez

Jesús Ramón Ramírez Ceceña (født 5. december 1969 i Tepic, Mexico) er en tidligere mexicansk fodboldspiller (midtbane).

Ramírez tilbragte størstedelen af sin karriere i hjemlandet, hvor han blandt andet repræsenterede Chivas Guadalajara, Tigres UANL og América Hos Chivas var han i 1997 med til at vinde det mexicanske mesterskab. Han spillede også for Chivas' amerikanske søsterhold, Chivas USA i Major League Soccer.

Ramírez nåede over en periode på ni år at spille hele 121 kampe og score 15 mål for Mexicos landshold. Hans første landskamp var et opgør mod Ungarn 4. december 1991, mens hans sidste optræden i landsholdstrøjen fandt sted 15. november 2000 i en VM-kvalifikationskamp på udebane mod Canada.

Han repræsenterede sit land ved en lang række internationale slutrunder, heriblandt VM i 1994 i USA og VM i 1998 i Frankrig. Han var også med til at vinde guld ved Confederations Cup 1999 på hjemmebane, samt ved tre udgaver af de nordamerikanske mesterskaber CONCACAF Gold Cup.

Titler 
Liga MX
 1997 med Chivas Guadalajara

Confederations Cup
 1999 med Mexico

CONCACAF Gold Cup
 1993, 1996 og 1998 med Mexico

Referencer 

Fodboldspillere fra Mexico
Fodboldspillere fra Club América
Fodboldspillere fra Club Santos Laguna
Fodboldspillere fra CD Chivas USA
Fodboldspillere fra Tigres UANL
Fodboldspillere fra C.D. Guadalajara
Deltagere ved verdensmesterskabet i fodbold 1994
Deltagere ved verdensmesterskabet i fodbold 1998
Marcelino Bernal

Marcelino Bernal Pérez (født 7. maj 1962 i Tepic, Mexico) er en tidligere mexicansk fodboldspiller (midtbane).

Bernal tilbragte hele sin 18 år lange karriere i hjemlandet, hvor han blandt andet var tilknyttet CF Pachuca, Puebla FC og Deportivo Toluca. Med både Puebla og Pachuca var han med til at vinde det mexicanske mesterskab, mens det hos Puebla også blev til to pokaltitler.

Bernal spillede desuden 65 kampe og scorede fem mål for Mexicos landshold. Han repræsenterede sit land ved både VM i 1994 i USA og VM i 1998 i Frankrig. Han var også med til at vinde bronze ved Confederations Cup 1995.

Titler 
Liga MX
 1990 med Puebla FC
 1999 med CF Pachuca

Copa MX
 1988 og 1990 med Puebla FC

Referencer 

Fodboldspillere fra Mexico
Fodboldspillere fra Club Universidad Nacional
Fodboldspillere fra CF Pachuca
Fodboldspillere fra C.F. Monterrey
Fodboldspillere fra Deportivo Toluca
Fodboldspillere fra Puebla FC
Fodboldspillere fra Cruz Azul
Deltagere ved verdensmesterskabet i fodbold 1994
Deltagere ved verdensmesterskabet i fodbold 1998
Air Algérie Flight 5017

Air Algérie Flight 5017 var et rutefly fra Burkina Faso til Algier i Algeriet, fløjet af spanske Swiftair for Air Algérie, som natten til den 24. juli 2014 under dårligt vejr styrtede ned nær Gossi, sydøstligst i regionen Timbuktu i Mali. Alle 118 ombordværende døde, heraf seks spanske besætningsmedlemmer og 112 passagerer (heraf 54 franskmænd og 28 burkinere).

Flyet 
McDonnell Douglas MD-83 flyet fløj første gang 1996 og var få dage inden styrtet efterset i Marseilles og fundet i god stand. Flyet var ejet af et leasingselskab og havde været leaset af forskellige selskaber, fra 2012 af spanske Swiftair, som på nedstyrtnings-tidspunktet i højsæsonen fløj for Air Algérie.

Ulykken 
Takeoff fra Ouagadougou Airport, den største lufthavn i Burkina Faso, skete kl. 01:07 lokal tid (UTC), med planlagt ankomst til Houari Boumediene Airport i Algier, Algeriet kl. 05:10; en smule forsinket og med en smule længere flyvetid end normalt, pga. dårlige vejrforhold.
Efter at flyveledelsen havde anmodet flyet om at foretage en kursændring omkring 50 minutter inde i flyvningen, forsvandt flyet fra radaren.

Eftersøgningen af det forsvundne fly ledtes af franske soldater udstationeret i Mali. Et øde sted i ørkenen fandt de flyvraget, der lå fuldstændig udbrændt og spredt, uden overlevende.

Af flyets to sorte bokse, som bragtes til analyse i Paris, var flight data recorderen (der registrerer flyvehastighed, flyvehøjde, kurs…) i god stand, mens cockpit voice recorderen (der optager lyde i cockpittet) ikke umiddelbart var læsbar.
Analyser, som fremkom d. 30. juli 2014, viste at flyet faldt ti km på tre minutter og var næsten intakt, da det ramte jorden med en estimeret fart på ca. 180 km/h.

Den franske ekspert i flystyrt Gérard Feldzer påpeger, at det tyder på, at piloten på flyet reagerede for sent på stormen længere fremme på ruten. Et fly skal bruge ti til 15 km til at dreje. Hvis det kommer for tæt på en storm, kan det være for sent at vende om. Så kan man blive ramt af voldsomme op- og faldvinde.

Referencer

Eksterne henvisninger 

Flyulykker og -hændelser i 2014
Luftfart i Algeriet
Gruppen for Europæisk Frihed og Demokrati

Europæisk Frihed og Demokrati eller engelsk Europe of Freedom and Democracy (EFD) er en højreorienteret euroskeptisk politisk gruppering i Europa-Parlamentet. Grupperingen blev skabt efter Europa-Parlamentsvalget 2009 og består primært af elementer fra de forhenværende Independence/Democracy og Union for a Europe of Nations grupperinger i Europa-Parlamentet.

Gruppen består af ti politiske partier, de største er det britiske UK Independence Party (UKIP) med 11 pladser og det italienske Lega Nord med 9 pladser. EFD er den mindst integrationsvenlige gruppe i Europa-Parlamentet. Gruppen betragtes som værende placeret mellem højrefløjen og højreekstremisterne på den politiske skala.

Dansk Folkeparti var 2009-14 repræsenteret i gruppen ved Morten Messerschmidt fra Dansk Folkeparti. 2014-19 sidder de 4 medlemmer af Dansk Folkeparti i Gruppen af Europæiske Konservative og Reformister.

Medlemspartierne 

Europæisk Frihed og Demokrati havde i alt 34 valgte medlemmer af Europa-Parlamentet mellem 2009-2014:

Kilder

Eksterne henvisninger 
 Official website EFD Group in the European Parliament

Grupper i Europa-Parlamentet
Endorheisk bassin

Et endorheisk bassin er en indsø uden naturlige udløb. Resultatet bliver en ophobning af salt, fordi vandet forsvinder via fordampning. Endorheiske bassiner har ofte højere saltkoncentration end havet.

De vigtigste endorheiske bassiner og søer

Kortet viser, udover afvandingsområder og vandskel til verdenshavene, også de største endorheiske bassiner (i mørkegråt) og endorheiske søer (i sort).

Eksempler på endorheiske bassiner 
Det døde hav - på grænsen mellem Israel og Jordan
Kaspiske hav - på grænsen mellem Europa og Asien
Great Salt Lake - i Utah

Se også
 Saltsø
 Saltslette
 Afvandingsområde
Vrikke

At vrikke er en måde at drive en båd frem ved hjælp af kun en åre (en vrikkeåre).

Åren anbringes i en særlig udskæring i agterspejlet og bevæges igennem vandet i et bestemt mønster, der driver båden frem.

At vrikke er kendt over hele verden og bruges såvel på små rojoller som på større sampaner

Eksterne henvisninger

 Ordbog over det danske Sprog

Skibsteknik
Roning
Eugène Atget

Jean Eugène Auguste Atget (12. februar 1857 i Libourne, Gironde - 4. august 1927 i Paris) var en fransk fotograf.

Atget begyndte at fotografere 42 år gammel efter at have ernæret sig blandt andet som sømand og omrejsende skuespiller. Hans motiver var ofte mennesker på gaden, miljøskildringer som gør ham til en foregangsmand for dokumentarfotografiet. Walter Benjamin mente at Atgets fotos fra Paris var forløbere for det surrealistiske fotografi, og at de befriede objekterne fra deres aura.
Han dokumenterede det gamle Paris i tiden omkring 1900 med sit storformatkamera, og
hans fotografier blev benyttet som udgangspunkt for malerier, blandt andet af kunstnere som Georges Braque og Maurice Utrillo. Foruden til kunstnere solgte han sine billeder til forlag og til de franske arkiver. I surrealistiske kredse nød han stor anseelse: Marcel Duchamp og Man Ray kom til at stå ham nær.

I 1926, da Atget var 70 år, blev to af hans billeder trykt i La Révolution surréaliste, surrealisternes officielle organ. Han kom desuden til at øve indflydelse på en række af 1930'ernes amerikanske fotografer. Atget efterlod sig et omfattende billedmateriale.

Se også 
 Kunstværket i dets tekniske reproducerbarheds tidsalder

Kilde 
 Hovedkilde: Eugène Atget  i Store norske leksikon. (2009, 14. februar). Hentet 9. mai 2014 fra http://snl.no/Eugène_Atget . ("Fri gjenbruk")

Referencer

Eksterne henvisninger 

 
 Eugène Atget  hos Zeno.org
 Eugène Atget hos Den Store Danske, DSD
 "Das sind nur Dokumente" - Dem Fotografen Eugène Atget zum 150. Geburtstag. En tysk side fra 2007 i anledning af Atgets 150-års dag



Fotografer fra Frankrig
Franskmænd i 1800-tallet
Franskmænd i 1900-tallet
De små Sundaøer

De små Sundaøer er en øgruppe i Sydøstasien, som ligger øst for Java, de strækker sig til Timor længer mod øst.  De små Sundaøer tilhører Indonesien og Østtimor.

De små Sundaøer består af Bali, Flores, Lombok, Sumba, Sumbawa, Timor, Barat Daya-øerne og Tanimbar-øerne, sammen med De store Sundaøer udgør de Sundaøerne.

Navnet Sundaøerne kommer fra Pasundan, Vest-Java.

Noter

Kilder 

Øer i Asien
Øgrupper i Stillehavet
De store Sundaøer

De store Sundaøer, består af fire øer i Sydøstasien: Borneo, Java, Sulawesi og Sumatra.  Sammen med De små Sundaøer udgør de Sundaøerne. De store Sundaøer tilhører Indonesien, Malaysia og Brunei.

Navnet Sundaøerne kommer fra Pasundan, Vest-Java.

Noter

Kilder 

Øer i Asien
Øgrupper i Stillehavet
Mike Bryan

Michael Carl "Mike" Bryan (født 29. april 1978 i Camarillo, California) er en amerikansk professionel tennisspiller.

Mike har vundet seksten Grand Slam-titler i tennis sammen med sin tvillingbror Bob Bryan.

Grand Slam-titler 
  French Open:
 Double herrer 2003 (sammen med Bob Bryan)
 Mixed double 2003 (sammen med Lisa Raymond)
 Double herrer 2013 (sammen med Bob Bryan)
 Mixed double 2015 (sammen med Bethanie Mattek-Sands)
  US Open:
 Mixed double 2002 (sammen med Lisa Raymond)
 Double herrer 2005 (sammen med Bob Bryan)
 Double herrer 2008 (sammen med Bob Bryan)
 Double herrer 2010 (sammen med Bob Bryan)
 Double herrer 2012 (sammen med Bob Bryan)
 Double herrer 2014 (sammen med Bob Bryan)
  Wimbledon:
 Double herrer 2006 (sammen med Bob Bryan)
 Double herrer 2011 (sammen med Bob Bryan)
 Mixed double 2012 (sammen med Lisa Raymond)
 Double herrer 2013 (sammen med Bob Bryan)
  Australian Open:
 Double herrer 2006 (sammen med Bob Bryan)
 Double herrer 2007 (sammen med Bob Bryan)
 Double herrer 2009 (sammen med Bob Bryan)
 Double herrer 2010 (sammen med Bob Bryan)
 Double herrer 2011 (sammen med Bob Bryan)
 Double herrer 2013 (sammen med Bob Bryan)

Eksterne henvisninger 
 

Tennisspillere fra USA
Olympiske mestre fra USA
Bob Bryan

Robert «Bob» Charles Bryan (født 29. april 1978 i Camarillo, California) er en amerikansk professionel tennisspiller.

Bob Bryan har vundet seksten Grand Slam-titler i double sammen med sin tvillingbror Mike Bryan. I tillæg har han vundet syv Grand Slam-titler i mixeddouble med seks forskellige partnere.

Grand Slam-titler 
  French Open:
 Double herrer 2003 (sammen med Mike Bryan)
 Mixed double 2008 (sammen med Victoria Azarenka)
 Mixed double 2009 (sammen med Liezel Huber)
 Double herrer 2013 (sammen med Mike Bryan)
  US Open:
 Mixed double 2003 (sammen med Katarina Srebotnik)
 Mixed double 2004 (sammen med Vera Zvonarjova)
 Double herrer 2005 (sammen med Mike Bryan)
 Mixed double 2006 (sammen med Martina Navratilova)
 Double herrer 2008 (sammen med Mike Bryan)
 Double herrer 2010 (sammen med Mike Bryan)
 Mixed double 2010 (sammen med Liezel Huber)
 Double herrer 2012 (sammen med Mike Bryan)
 Double herrer 2014 (sammen med Mike Bryan)
  Wimbledon:
 Double herrer 2006 (sammen med Mike Bryan)
 Mixed double 2008 (sammen med Samantha Stosur)
 Double herrer 2011 (sammen med Mike Bryan)
 Double herrer 2013 (sammen med Mike Bryan)
  Australian Open:
 Double herrer 2006 (sammen med Mike Bryan)
 Double herrer 2007 (sammen med Mike Bryan)
 Double herrer 2009 (sammen med Mike Bryan)
 Double herrer 2010 (sammen med Mike Bryan)
 Double herrer 2011 (sammen med Mike Bryan)
 Double herrer 2013 (sammen med Mike Bryan)

Eksterne henvisninger 
 

Tennisspillere fra USA
Olympiske mestre fra USA
Alberto García Aspe

Alberto García Aspe Mena (født 11. maj 1967 i Mexico City, Mexico) er en tidligere mexicansk fodboldspiller (midtbane).

García Aspe tilbragte størstedelen af sin karriere i hjemlandet, hvor han blandt andet repræsenterede Pumas UNAM, Necaxa og América Med både Pumas og Necaxa var han med til at vinde det mexicanske mesterskab. Han nåede også, på lejebasis, at spille for River Plate i den argentinske liga.

García Aspe nåede over en periode på 14 år at spille hele 109 kampe og score 21 mål for Mexicos landshold. Hans første landskamp var en venskabskamp mod Honduras 26. april 1988, mens hans sidste optræden i landsholdstrøjen fandt sted 17. juni 2002 i VM-ottendelsfinalen mod USA.

Han repræsenterede sit land ved en lang række internationale slutrunder, heriblandt VM i 1994 i USA, VM i 1998 i Frankrig og VM i 2002 i Sydkorea/Japan. Han var også med til at vinde guld ved Confederations Cup 1999 på hjemmebane.

Titler 
Liga MX
 1991 med Pumas UNAM
 1995 og 1996 med Necaxa

Copa MX
 1995 med Necaxa

Confederations Cup
 1999 med Mexico

CONCACAF Gold Cup
 1996 med Mexico

Referencer 

Fodboldspillere fra Mexico
Fodboldspillere fra Club América
Fodboldspillere fra Club Universidad Nacional
Fodboldspillere fra Puebla FC
Fodboldspillere fra Club Atlético River Plate
Personer fra Mexico City
Deltagere ved verdensmesterskabet i fodbold 1994
Deltagere ved verdensmesterskabet i fodbold 1998
Deltagere ved verdensmesterskabet i fodbold 2002
Luis García Postigo

Luis García Postigo (født 1. juni 1969 i Mexico City, Mexico) er en tidligere mexicansk fodboldspiller (angriber/kant).

Gárcias karriere blev tilbragt i henholdsvis hjemlandet og i Spanien. Han repræsenterede blandt andet Pumas UNAM og América i hjemlandet, og vandt i 1991 det mexicanske mesterskab med Pumas. I Spanien repræsenterede han Atlético Madrid og Real Sociedad.

García spillede desuden 79 kampe og scorede 29 mål for Mexicos landshold. Han repræsenterede sit land ved både VM i 1994 i USA og VM i 1998 i Frankrig. Han var også med til at vinde bronze ved Confederations Cup 1995 og guld ved de nordamerikanske mesterskaber CONCACAF Gold Cup i 1996.

Titler 
Liga MX
 1991 med Pumas UNAM

CONCACAF Gold Cup
 1996 med Mexico

Referencer

Eksterne henvisninger 

Fodboldspillere fra Mexico
Fodboldspillere fra Club Universidad Nacional
Fodboldspillere fra Club América
Fodboldspillere fra Atlético Madrid
Fodboldspillere fra Real Sociedad
Fodboldspillere fra Puebla FC
Fodboldspillere fra C.D. Guadalajara
Personer fra Mexico City
Deltagere ved verdensmesterskabet i fodbold 1994
Deltagere ved verdensmesterskabet i fodbold 1998
Rødtoppet fuglekonge

Den rødtoppede fuglekonge (Regulus ignicapilla) er en fugl, der findes i Europa og det nordligste Afrika. Den minder om fuglekongen, men er lidt større og foretrækker skov, der både består af løvtræer og nåletræer. Arten kendes på sin hvide øjenstribe og sorte øjenbryn. Den måler cirka 9 centimeter fra næbspids til halespids.

Stemme 
Stemmen ligger i et højt toneleje, nær den menneskelige høregrænse. Til forskel fra fuglekongen er sangen uden rytmisk, mejseagtige tonespring, men indeholder en hurtig tonerække.

Dansk ynglefugl 
Den rødtoppede fuglekonge yngler i det sydlige Danmark, især i Sønderjylland. I 2000 blev bestanden anslået til 15-50 par. De fleste danske ynglefugle er trækfugle.

Føde 
Arten lever udelukkende af animalsk føde, især små leddyr og spindlere. Den rødtoppede fuglekonge tager lidt større bytte end fuglekongen.

Kilder/Eksterne henvisninger 

 Dansk Ornitologisk Forening: Rødtoppet fuglekonge (Regulus ignicapilla).

Europas fugle
Fuglekonger
Latastes hugorm

Latastes hugorm (Vipera latastei) er en giftig hugormeart fra familien Viperidae, som er endemisk til det sydvestlige Europa og nordvestlige Afrika. To underarter er i dag anerkendt.

Etymologi 
Det specifikke navn, latastei, er til ære for den franske herpetolog Fernand Lataste.

Referencer

Eksterne henvisninger 

Viperidae
Luis Roberto Alves

Luis Roberto Alves dos Santos Gavranić også kendt som Zague (født 23. maj 1967 i Mexico City, Mexico) er en tidligere mexicansk fodboldspiller (angriber).

Zague tilbragte hele sin karriere i hjemlandet, hvor han primært var tilknyttet Club América i hjembyen Mexico City. Her spillede han i alt 13 sæsoner, og var med til at vinde tre mexicanske mesterskaber og tre udgaver af CONCACAF Champions League.

Zague nåede over en periode på 14 år at spille 84 kampe og score 30 mål for Mexicos landshold. Hans første landskamp var et opgør mod Uruguay 1. februar 1988, mens hans sidste optræden i landsholdstrøjen fandt sted 14. november 2001 i en venskabskamp på udebane mod Spanien.

Han repræsenterede sit land ved en lang række internationale slutrunder, heriblandt VM i 1994 i USA. Han var også memd til at vinde guld ved de nordamerikanske mesterskaber CONCACAF Gold Cup i 1993 og bronze ved Confederations Cup 1995.

Titler 
Liga MX
 1986, 1988 og 1989 med América

CONCACAF Champions League
 1987, 1991 og 1993 med América

Copa Interamericana
 1991 og 1993 med América

CONCACAF Gold Cup
 1993 med Mexico

Referencer 

Fodboldspillere fra Mexico
Fodboldspillere fra Club América
Personer fra Mexico City
Deltagere ved verdensmesterskabet i fodbold 1994
Missael Espinoza

Eduardo Missael Espinoza Padilla (født 12. april 1965 i Tepic, Mexico) er en tidligere mexicansk fodboldspiller (højre midtbane).

Espinoza spillede på klubplan primært for CF Monterrey og Club León, hvor han var tilknyttet i henholdsvis ni og fem sæsoner. Han var også tilknyttet blandt andet Chivas Guadalajara og Necaxa.

Espinoza spillede desuden 41 kampe og scorede fire mål for Mexicos landshold. Han repræsenterede sit land ved VM i 1994 i USA, men kom dog ikke på banen i turneringen.

Referencer 

Fodboldspillere fra Mexico
Deltagere ved verdensmesterskabet i fodbold 1994
Fodboldspillere fra C.D. Guadalajara
Fodboldspillere fra Club León
Fodboldspillere fra C.F. Monterrey
Jorge Rodríguez

Jorge Rodríguez Esquivel (født 18. april 1968 i Toluca, Mexico) er en tidligere mexicansk fodboldspiller (midtbane).

Rodríguez tilbragte sin karriere hos først Deportivo Toluca, sidenhen Santos Laguna og til sidst CF Pachuca. Med både Santos Laguna og Pachuca var han med til at vinde det mexicanske mesterskab.

Rodríguez spillede desuden 40 kampe og scorede tre mål for Mexicos landshold. Han repræsenterede sit land ved VM i 1994 i USA, hvor han spillede tre af mexicanernes fire kampe. I 1/8-finalen mod Bulgarien brændte han i den straffesparkskonkurrence, der skulle afgøre opgøret, og som mexicanerne endte med at tabe.

Titler 
Liga MX
 1997 med Santos Laguna
 2002 og 2004 med CF Pachuca

Copa MX
 1989 med Deportivo Toluca

CONCACAF Gold Cup
 1993 med Mexico

Referencer 

Fodboldspillere fra Mexico
Fodboldspillere fra Club Santos Laguna
Fodboldspillere fra CF Pachuca
Fodboldspillere fra Deportivo Toluca